Subject: RE: Lighthouse’ i üüripindade andmete tellimine 2026. a?
From: Piret Kallas <[email-masked]>
To: Aleksandr Michelson - MKM <[email-masked]>
Date: Mon, 22 Dec 2025 08:52:53 +0000

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.
Tere!

Kuna ma teile eraldi pole detailsemaid andmeid ammu saatnud, siis kas te kasutate ainult neid andmeid, mis on meie avalikul Tableau töölaual? Need on praegu tõmmatud APIga Metabase’st – töölaualt, kust oleme seni Lighthouse’i andmeid saanud. Nagu juba enne kirjutasin, on nad alates suvest arendanud Lookerit ja on öelnud, et nad enam Metabase’i edasi ei arenda. 2 platvormil olevad andmed on kogu aeg olnud mõnevõrra erinevad ja sellekohase küsimuse peale on tulnud neilt segased ja põiklevaid vastused (platvorm on alles arenduses ja nad töötavad selle täiustamiseks jne), mis ei anna mingit loogilist seletust erinevuste kohta ega ka mingeid tähtaegu, millal arendused ükskord valmis saavad.

Paar nädalat tagasi nad andsid teada, et sulgevad varsti lõplikult Metabase’i ja jätkavad andmete avaldamist uuel Lookeri platvormil ning nad ei saa enam anda mingeid vastuseid  Metabase’is olevat andmete kohta, kuna nad seda enam ei arenda. Lookerist pole praegu võimalik API-ga meie Tableausse andmeid tõmmata (jällegi nende poolt segane jutt selle kohta, kas ja millal see võiks tulla), see tähendab, et me ilmselt varsti peame loobuma selle töölaua ülevalhoidmisest. Ma saan andmeid Lookerist välja võtta ja teile edastada, kui tahate, aga kas teil on nendest kasu, kui need erinevad seni avaldatud andmetest? Võtsin praegu välja andmed üüripindade (properties) pakkumise kohta 2 allikast ja siin on erinevused (Lookeri andmed on mõnevõrra väiksemad). (Nagu eelmises kirjas kirjutasin, siis nõudluse andmete puhul on erinevused 2 portaali vahel suuremad.)

Terv.
Piret

From: Aleksandr Michelson - MKM <[email-masked]>
Sent: Thursday, December 18, 2025 3:11 PM
To: Piret Kallas <[email-masked]>
Cc: Kristina Jerjomina - MKM <[email-masked]>; Kati Kikas - MKM <[email-masked]>; Orvika Reilend <[email-masked]>; Airi Purge <[email-masked]>; Eline Otsa <[email-masked]>
Subject: Vs: Lighthouse’ i üüripindade andmete tellimine 2026. a?

Tere, Piret!
Aitäh põhjaliku ülevaate ja viidatud tähelepanekute eest. MKMi seisukoht 2026. aastaks on, et me vajame neid Lighthouse’i andmeid väga.
Miks vajame (lühidalt):

  *   2026. aastal tegeleme lühiajalise üüriga seotud väljatöötamiskavatsuse (VTK) ning sellele järgneva seaduseelnõu ettevalmistamisega. Selleks on vaja maksimaalset andmestikku — nii nõudluse kui ka pakkumise kohta.
  *   Eurostat annab usaldusväärse pildi nõudlusest (ööbimised, kestused jms), kuid pakkumise näitajad (majutusüksuste, tubade ja voodikohtade arv) on mõjuanalüüside jaoks kriitilised.

  *   DAC7 andmete avalikustamine teistest riikidest ei ole meile praegu kindel; lisaks on seal kinnistu-/aktiivsete pakkujate arv, voodikohtade arvu ei ole.
  *   Kuigi Lighthouse’i andmetel on kvaliteediprobleeme, on need siiski ainus regulaarselt kättesaadav allikas riiklikul tasemel, mis annab pakkumise mahu (sh voodikohtade arv) ning mida saame vähemalt 2026. aastal kasutada.
Meie palve EISile:
Palume jätkata Lighthouse’i andmete tellimist vähemalt kogu 2026. aasta vältel, et tagada katkematu ülevaade pakkumise näitajatest (sh voodikohtade arv). Sellega maandame riski, et DAC7 avalikustamine ei pruugi õigeaegselt või piisavas detailsuses teoks saada.
Kõike head soovides
Aleksandr
***
Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176
________________________________
Saatja: Piret Kallas <[email-masked]<mailto:[email-masked]>>
Saadetud: teisipäev, 9. detsember 2025 15:04
Adressaat: Aleksandr Michelson - MKM <[email-masked]<mailto:[email-masked]>>
Teema: Lighthouse’ i üüripindade andmete tellimine 2026. a?

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Kas MKMil on mingi seisukoht Lighthouse’i üüripindade andmete tellimise osas? Kas MKM tahaks neid tulevikus kasutada?

Civitta / TLÜ uuring oli selle andmeallika osas kriitiline, järeldades, et nii pakkumise kui ka nõudluse andmed on ülehinnatud. Järeldused / soovitused: „Kõige usaldusväärsemateks ja praktikas kasutatavaks hindame Eurostati eksperimentaalstatistikat“.

Kuna 2026. a MKM maksab stat.ametile detailsemate Eurostati andmete avaldamise eest (mis on ühtlasi usaldusväärsemad), siis tundub, et Lighthouse’i andmete ostmine ei ole enam põhjendatud.

Noppisin Civitta / TLÜ uuringust välja lõigud andmete sh  Lighthouse’ i kohta:

Kogu Eesti kohta ja maakondade lõikes on turu analüüsimiseks võimalik kasutada:

a) MTA andmeid majanduslikult aktiivsete majutuskohtade ja nende haldajate kohta (ligipääs ja kasutamine piiratud, kuid võimalikud avaliku sektori andmepäringud);

b) Eurostati eksperimentaalstatistikat broneeringute arvu, broneeritud ööde arvu ja ööbimiste arvu kohta, s.o ainult nõudluse andmeid (maakonna tasandi andmed kättesaadavad kõigile tasulise päringuga);

c) Lighthouse andmekogu (ligipääs ja kasutamine kõrge hinnalävendiga, kasutajale seatud andmete jagamise piirangud, lisaks suurema veapiiriga).

Andmete võrdlus näitas:

Platvormide poolt maksuhalduritele (MTA) edastatud andmete järgi on voodikohtade arv võrreldes Lighthouse’i poolt avaldatavaga ligi kaks korda väiksem.

Eurostati avaldatud ööde arv on keskmiselt 40% väiksem kui Lighthouse andmetes. Meie hinnangul on kõige loogilisem selgitus, et Eurostat saab platvormidelt tegeliku ööbinud inimeste arvu ja nende majutuskohas veedetud ööde arvu; Lighthouse saab teada vaid päevade arvu, mil majutuskoht ei olnud saadaval või oli broneeritud ja teab majutuskoha mahutavust (maksimaalset külaliste arvu, voodikohtade arvu), mistõttu võib olla, et arvestused tehakse maksimaalse mahutavuse järgi, aga tegelik majutatute arv oli väiksem.

S.t. uuringu teostajate hinnangul on Lighthouse’il nii pakkumise kui ka nõudluse andmed tugevalt üle hinnatud.

Järeldused / soovitused:

Esmastest (Eurostat, MTA, SA) ja teisestest (Lighthouse, AirDNA, jt) allikatest pärinevates andmetes ilmnevad märkimisväärsed erinevused. Andmeanalüütika teenuseid pakkuvate ettevõtete poolt platvormidelt hangitud (kraabitud) teisesed andmed ei ole piisavalt kvaliteetsed, et nendele tuginedes saaks teha ja jõustada sekkumisotsuseid, nt tundlike piirkondade vmt kohta. Kõige usaldusväärsemateks ja praktikas kasutatavaks hindame Eurostati eksperimentaalstatistikat, mida tuleks detailsema ülevaate saamiseks kombineerida teistest allikatest (MTA, analüütikaettevõtted, platvormid) kogutud andmetega.

Lisaks on Lighthouse’i puhul palju probleeme andmete ajas võrreldavuse ja järjepidevusega. Praegu näiteks ilmnes, et eelmiste aastate ööbimiste andmeid on nad tagantjärele oluliselt väiksemaks muutnud, ilma et nad suudaks mingit selget põhjendust tuua või isegi seda otsida – „given our current limited engineering capacity, we are unable to further review the data on that platform“ . Meil olid kuni 2025.a veebruarini andmed Excelis salvestatud ja sellega võrreldes on praegu nende andmebaasis (Metabase) olevad eelnevate aastate andmed oluliselt väiksemad (vt tabel). Samas on jooniselt näha, et kuna eelmiste perioodide andmeid muudeti väiksemaks, siis alates 2024.a sügisest on avaldatud ööde arv oluliselt kõrgem kui ühelgi eelneval aasta – selline hüppeline kasv ei tundu tõenäoline ega loogiliselt seletatav.

Praegu nad andsid teada, et sulgevad varsti lõplikult Metabase’i ja jätkavad andmete avaldamist uuel Lookeri platvormil (see valmis suvel ja üleminekust on juba mõnda aega juttu olnud), aga seal olevad andmed erinevad omakorda senistest Metabase’i andmetest (küll mitte väga suurel määral).

Kõike seda kokku võttes mulle tundub, et ainuke mõistlik lahendus on Lighthouse’i andmete tellimisest 2026.a üldse loobuda ja jääda kasutama Eurostati andmeid. Kas MKM tahaks Lighthouse’i andmeid tulevikus kasutada?

Terv.

Piret

See elektronkiri võib sisaldada konfidentsiaalset informatsiooni. Kui antud kiri ei ole suunatud Teile, siis selle avaldamine, kopeerimine, levitamine või muul viisil kasutamine on rangelt keelatud ning võib olla ebaseaduslik. Kui saite selle kirja ekslikult, palun teavitage sellest koheselt kirja saatjat ning kustutage kiri oma süsteemidest.
________________________________
This e-mail may contain confidential information. If you are not the intended recipient you are hereby notified that any use, disclosure, copying, distribution or taking any other action in reliance on the contents of this information is strictly prohibited and may be unlawful. If you received this e-mail in error, please contact the sender and delete the material from your systems.